รายงานการประชุม

ข้าราชการ และพนักงานราชการ

ครั้งที่ 5/ 2565

วันจันทร์ ที่ 31 พฤษภาคม ๒๕๖5

ณ สำนักงานปศุสัตว์จังหวัดสมุทรสงคราม

**------------------------------**

**ผู้มาประชุม**

๑. นายผดุงศักดิ์ แดงด้อมยุทธ์ นักวิชาการสัตวบาลชำนาญการ ประธานที่ประชุม

รักษาราชการแทน ปศุสัตว์จังหวัดสมุทรสงคราม

ฝ่ายบริหารทั่วไป

2. นางสาวนิภา บัญชาวิมลเชษฐ เจ้าพนักงานการเงินและบัญชีชำนาญงาน

3. นางสาวสุมาลี รงค์ทอง เจ้าพนักงานธุรการชำนาญงาน

กลุ่มยุทธศาสตร์และสารสนเทศการปศุสัตว์

4. นางสาวกรรณิการ์ เถื่อนสุวรรณ์ เจ้าหน้าที่ระบบงานคอมพิวเตอร์

กลุ่มพัฒนาสุขภาพสัตว์

5. นางสาวศิรินทร์ทิพย์ วนาประเสริฐศักดิ์ นายสัตวแพทย์ชำนาญการพิเศษ

6. นางลาวัลย์ นาคชำนาญ นายสัตวแพทย์ชำนาญการ

7. นางสาวมาลินี เดชวิเศษ เจ้าพนักงานสัตวบาล

8. นายณัฐพงษ์ ทองเฟื่อง เจ้าพนักงานสัตวบาล

9. นายสุเทพ มรรคทรัพย์ พนักงานผู้ช่วยสัตวบาล

กลุ่มส่งเสริมและพัฒนาการปศุสัตว์

10. นายพลวัต ระย้าแก้ว นักวิชาการสัตวบาล

กลุ่มพัฒนาคุณภาพสินค้าปศุสัตว์

11. นางสาวสุภาณี เอื้อเบญจพล นายสัตวแพทย์ชำนาญการพิเศษ

12. นางสาวกมลวรรณ เดชบุตร เจ้าพนักงานสัตวบาล

สำนักงานปศุสัตว์อำเภอเมืองสมุทรสงคราม

13. นายชาญวิทย์ โสภาลดาวัลย์ ปศุสัตว์อำเภอเมืองสมุทรสงคราม

สำนักงานปศุสัตว์อำเภอบางคนที

14. นายโอภาษ เนตรอัมพร ปศุสัตว์อำเภอบางคนที

สำนักงานปศุสัตว์อำเภออัมพวา

15. นายธนพล สิงห์โต ปศุสัตว์อำเภออัมพวา

**ผู้ไม่มาประชุม**

-ไม่มี-

**ผู้เข้าร่วมประชุม**

-ไม่มี-

/ เริ่มประชุม...

-2-

เริ่มประชุมเวลา 09.00 น.

ประธาน กล่าวเปิดประชุม และดำเนินการตามระเบียบวาระการประชุมดังต่อไปนี้

**ระเบียบวาระที่ 1. เรื่องที่ประธานแจ้งให้ที่ประชุมทราบ**

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ

รักษาราชการแทน ปศุสัตว์จังหวัดสมุทรสงคราม ข้อราชการประธานแจ้งให้ที่ประชุมทราบ ดังนี้

**ข้อสั่งการในการประชุมคณะกรมการจังหวัดและหัวหน้าส่วนราชการจังหวัดสมุทรสงคราม ประจำเดือน พฤษภาคม 2565 ดังนี้**

**ข้อราชการของผู้ว่าราชการจังหวัดสมุทรสงคราม (นายขจร ศรีชวโนทัย)**

**1. การจัดกิจกรรมลงแขก ลงคลอง เมืองแม่กลองสะอาด**

- ขอให้ส่วนราชการที่เกี่ยวข้องประชาสัมพันธ์เชิญชวนให้ประชาชนในพื้นที่ เก็บผักตบชวาในลำคลองสาขาขนาดเล็กที่ผ่านบริเวณบ้านของตน เนื่องจาก ผักตบชวาเหล่านั้นทำให้การสัญจรไปมาหาสู่ระหว่างกันทางน้ำทำได้ลำบาก และ ส่งผลกระทบต่อลำคลองใหญ่ซึ่งเป็นที่ไหลรวมของน้ำจากลำคลองสาขานั้นด้วย

- ขอให้ส่วนราชการที่ยังไม่ได้เข้าร่วมกิจกรรมลงแขก ลงคลอง กับองค์กรปกครองส่วนท้องถิ่นและอำเภอเข้าร่วมกิจกรรมดังกล่าว เพื่อเป็นขวัญและกำลังใจให้กับผู้ปฏิบัติงานในระดับพื้นที่

**2. การจัดกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาส วันเฉลิมพระชนมพรรษา 3 มิถุนายน 2565**

- ในวันที่ 3 มิถุนายน 2565 จะมีการจัดกิจกรรมเฉลิมพระเกียรติฯ ตามลำดับ ดังนี้

1) เวลา 07.30 น. พิธีทำบุญตักบาตรถวายพระราชกุศล ณ ลานหน้า ศาลากลางจังหวัดสมุทรสงคราม

2) เวลา 08.30 น. พิธีลงนามถวายพระพร ชัยมงคล ณ โถงศาลากลางจังหวัดสมุทรสงคราม 3) เวลา 09.30 น. กิจกรรม “จิตอาสาเราทำความดีด้วยหัวใจ” ณ ลานหน้าศาลากลางจังหวัดสมุทรสงคราม

4) เวลา 18.00 น. พิธีถวายเครื่องราชสักการะและวางพานพุ่ม และจุดเทียนถวายพระพรชัยมงคล ณ ลานหน้าศาลากลางจังหวัดสมุทรสงคราม จึงขอให้หัวหน้าส่วนราชการเข้าร่วมพิธีดังกล่าวโดยพร้อมเพรียงกัน

3. การจัดงานเทศน์มหาชาติ ระหว่างวันที่ 11 – 12 มิถุนายน 2565

- ขอให้หัวหน้าส่วนราชการที่ร่วมรับเสด็จสมเด็จพระกนิษฐาธิราชเจ้า กรมสมเด็จ พระเทพรัตนราชสุดาฯ สยามบรมราชกุมารี ในวันที่ 11 มิถุนายน 2565 ดำเนินการตรวจหาเชื้อไวรัสโคโรนา 2019 ด้วย Antigen Test Kit (ATK) ให้เรียบร้อยก่อนที่จะเข้างาน โดยท่านสามารถตรวจได้ที่โรงพยาบาลสมเด็จ พระพุทธเลิศหล้าหรือโรงพยาบาลส่งเสริมสุขภาพตำบลใกล้ท่าน โดยให้ทางโรงพยาบาลยืนยันผลการตรวจผ่านระบบหมอพร้อมเพื่อเป็นหลักฐานแสดง ก่อนจะเข้างาน ทั้งนี้ ขอเชิญหัวหน้าส่วนราชการเข้าร่วมงานดังกล่าวโดยพร้อมเพรียงกัน

/ **ข้อราชการ**...

-3-

**ข้อราชการของรองผู้ว่าราชการจังหวัดสมุทรสงคราม (นายศิริศักดิ์ ศิริมังคะลา)**

**1. ความคืบหน้าการจัดสร้างวัตถุมงคลที่ระลึกครบรอบ 121 ปี จังหวัดสมุทรสงคราม**

- ขณะนี้วัตถุมงคลที่ระลึกครบรอบ 121 ปี จังหวัดสมุทรสงคราม กำลังอยู่ ในระหว่างขั้นตอนของการตอกโค้ดและยิงเลเซอร์เพื่อระบุหมายเลขของวัตถุ มงคล ซึ่งคาดว่าจะแล้วเสร็จและสามารถส่งมอบให้กับผู้ที่สั่งจองชุดแรกได้ ภายในช่วงกลางเดือนมิถุนายน โดยใช้สถานที่ส่งมอบเป็นสถานที่เดียวกับ สถานที่สั่งจอง ได้แก่ 1) หอประชุมวัฒนธรรม อำเภอเมืองสมุทรสงคราม 2) ที่ว่าการอำเภอเมืองสมุทรสงคราม 3) หอประชุมอำเภออัมพวา และ 4) หอประชุมเทศบาลตำบลกระดังงา อำเภอบางคนที

- รายได้จากการสั่งจองวัตถุมงคลฯ จะแจ้งให้ที่ประชุมกรมการจังหวัดทราบ ในการประชุมครั้งหน้า (เดือนมิถุนายน 2565) โดยรายได้ดังกล่าวจะโอนเข้า บัญชีกองทุนจังหวัดสมุทรสงคราม ซึ่งตั้งขึ้นเมื่อวันที่ 1 เมษายน 2565 เพื่อใช้จ่ายตามวัตถุประสงค์ของกองทุน ต่อไป

**2. การประชุมคณะกรมการจังหวัดและหัวหน้าส่วนราชการจังหวัดสมุทรสงคราม ในครั้งต่อไป เดือน มิถุนายน 2565** จะเป็นการประชุมพร้อมกันแบบปกติไม่ผ่านระบบเทเลคอนเฟอเรนซ์

**ข้อราชการของรองผู้ว่าราชการจังหวัดสมุทรสงคราม (นายกรกฎ วงษ์สุวรรณ)**

**1. การประเมินชุมชน องค์กร และอำเภอคุณธรรม**

- ตามที่ ผู้ว่าราชการจังหวัดสมุทรสงคราม ได้มีนโยบายผลักดันให้จังหวัดสมุทรสงคราม เป็นจังหวัดคุณธรรมต้นแบบตามมาตรฐานหลักเกณฑ์ การประเมินของคณะกรรมการส่งเสริมคุณธรรมแห่งชาติ จังหวัดสมุทรสงคราม ได้มีการประชุมคณะกรรมการคัดเลือกชุมชนคุณธรรม เมื่อวันที่ 18 พฤษภาคม 2565 ผลปรากฏว่า มีชุมชนที่สมัครเข้าร่วมประเมินตนเอง จำนวน 85 ชุมชน เพิ่มจากปีที่แล้ว 9 ชุมชน ในจำนวนนี้ได้ผ่านการคัดเลือกเป็นชุมชนคุณธรรม ต้นแบบ จำนวน 31 ชุมชน เพิ่มขึ้นจากปีที่แล้วซึ่งมี 15 ชุมชน สำหรับองค์กร คุณธรรมต้นแบบมีส่วนราชการสมัครเข้าร่วมการประเมิน จำนวน 48 องค์กร เพิ่มจากปีที่แล้ว 10 องค์กร ในจำนวนนี้ได้ผ่านการประเมินเป็นองค์กรคุณธรรมต้นแบบ จำนวน 21 องค์กร เพิ่มขึ้นจากปีที่แล้ว 7 องค์กร ในส่วนอำเภอทั้ง 3 อำเภอ ได้เข้าร่วมและผ่านการประเมินเป็นอำเภอคุณธรรมต้นแบบทั้ง 3 อำเภอ จึงขอขอบคุณทุกภาคส่วนที่มีส่วนร่วมกันผลักดันให้จังหวัดสมุทรสงคราม มีโอกาสได้รับการคัดเลือกเป็นจังหวัดคุณธรรมต้นแบบในปี 2565 นี้

**2. การจัดงานสืบสานประเพณีวัฒนธรรมลุ่มน้ำแม่กลองของดีเมืองสามน้ำและงานกาชาด จังหวัดสมุทรสงคราม ประจำปี 2565**

- กิจกรรมเดินแบบกิตติมศักดิ์จะจัดขึ้นในวันพุธที่ 22 มิถุนายน 2565 ช่วงเย็น โดยผู้ที่สนใจเข้าร่วมสามารถสมัครได้ตั้งแต่วันนี้ถึงวันที่ 10 มิถุนายน 2565 ณ สำนักงานวัฒนธรรมจังหวัดสมุทรสงคราม และที่ทำการปกครองอำเภอทุก อำเภอ สำหรับชุดที่สวมใส่จะแบ่งออกเป็น 4 ชุด (เลือกใส่ 1 ชุด) ได้แก่ 1) ชุดไทยย้อนยุค 2) ชุดไทยพระราชนิยม 3) ชุดราตรีผ้าไทย (สำหรับสุภาพสตรี) 4) ชุดผ้าไทยใส่สนุก จึงขอเชิญชวนหัวหน้าส่วนราชการและผู้ที่สนใจสมัคร เข้าร่วมกิจกรรมดังกล่าว หากหัวหน้าส่วนราชการไม่สามารถร่วมเดินแบบได้ ด้วยตนเอง สามารถส่งตัวแทนในนามของส่วนราชการเพื่อเข้าร่วมกิจกรรมแทนได้

- กิจกรรมประกวดสาวงามเมืองแม่กลองจะจัดขึ้นในวันศุกร์ที่ 24 มิถุนายน 2565 โดยผู้ที่สนใจเข้าร่วมสามารถสมัครได้ตั้งแต่วันนี้ถึงวันที่ 10 มิถุนายน 2565 ณ สำนักงานจังหวัดสมุทรสงคราม คุณสมบัติของผู้สมัครต้องเป็นเพศหญิง อายุ ระหว่าง 17 – 25 ปี มีส่วนสูงตั้งแต่ 160 เซนติเมตร ขึ้นไป และเคยมีความเกี่ยวข้องกับจังหวัดสมุทรสงครามในทางใดทางหนึ่ง เช่น เป็นที่เกิด ที่เรียนหรือ กำลังเรียน ที่ทำงานหรือกำลังทำงาน เป็นต้น การประกวดจะมีรางวัลทั้งหมด 8 รางวัล แบ่งเป็นรางวัลประเภทความงาม จำนวน 5 รางวัล และรางวัล ประเภทขวัญใจ จำนวน 3 รางวัล จึงขอเชิญชวนทุกส่วนราชการร่วมเฟ้นหาสาวงามเพื่อเข้าร่วมประกวดในกิจกรรมดังกล่าว

/ **ระเบียบวาระ**...

-4-

**ระเบียบวาระที่ 2. เรื่องรับรองรายงานการประชุม**

การรับรองรายงานการประชุม ครั้งที่ 4/๒๕65 เมื่อวันที่ 29 เมษายน ๒๕๖5 ให้ที่ประชุมรับรอง

มติที่ประชุม : รับทราบ และรับรองรายงานการประชุม

**ระเบียบวาระที่ 3. เรื่องสืบเนื่องและข้อสังการ**

1. แจ้งผลของกลุ่ม/ฝ่าย หลังจากที่ได้อุทธรณ์ผลสัมฤทธิ์ของงาน รองการประเมิน

ครั้งที่ 1/2565 (ผลการอุทธรณ์)

- ด้านงบประมาณ 4.59

- ด้านสุขภาพสัตว์ 4.37

- ด้านมาตรฐานสินค้าปศุสัตว์ 4.99

- งานนโยบายกรมปศุสัตว์ 4.98

- ด้านพัฒนาบุคลากร 5.00

- ด้านผลิตและส่งเสริมการปศุสัตว์ 5.00

- การสร้างความรับรู้ 5.00

- ทะเบียนเกษตรกร 5.00

2. ขอให้ทุกฝ่ายตรวจสอบหน้าที่ที่ต้องปฏิบัติและปฏิบัติให้ครบถ้วน ตามระเบียบ

ปฏิบัติของทางราชการ

3. การเบิกจ่ายงบประมาณ ขอให้ทุกกลุ่ม/ฝ่าย เร่งรัดเบิกจ่าย งบประมาณที่กลุ่ม/

ฝ่ายได้รับโดยเร่งด่วน

4. ขอให้ปศุสัตว์อำเภอตรวจ/ติดตาม การปฏิบัติงานของจ้างเหมามิสเตอร์ไข้หวัดนก

ว่ายังสามารถปฏิบัติงานได้หรือไม่ พร้อมมอบหมายภารกิจให้เฝ้าระวังการป่วยตายของสัตว์ปีกในพื้นที่โดยเข้มงวด

5. ให้ปศุสัตว์อำเภอดำเนินการตรวจสอบว่าผู้ประกอบการดำเนินการส่งนมโรงเรียนให้กับนักเรียนหรือยัง แล้วรายงานเข้ากลุ่มไลน์จังหวัดทราบเป็นระยะ มอบกลุ่มพัฒนาคุณภาพสินค้าปศุสัตว์ติดตามในส่วนของโรงเรียนเอกชนและ องค์กรปกครองส่วนท้องถิ่น

6. ขอให้เข้มงวดเวรยามรักษาสถานที่ราชการโดยเคร่งครัด ส่วนการปรับเปลี่ยนการอยู่เวรยามให้ทำในเดือนต่อไป คาดว่าบุคลากรจะมาบรรจุครบตำแหน่งที่ว่าง

**ระเบียบวาระที่ 4. เรื่องเพื่อทราบ**

**๔.1 ฝ่ายบริหารทั่วไป**

**นายผดุงศักดิ์ แดงด้อมยุทธ์ นักวิชาการสัตวบาลชำนาญการ** รักษาราชการการแทน หัวหน้าฝ่ายบริหารทั่วไป ได้กล่าวหัวข้อในการประชุมของฝ่ายบริหารฯ ดังนี้

4.1.1 งบประมาณ และการเบิกจ่ายงบประมาณ ประจำเดือน พฤษภาคม 2565 มอบหมายให้นางสาวนิภา บัญชาวิมลเชษฐ เจ้าพนักงานการเงินและบัญชีชำนาญงาน เป็นผู้ชี้แจ้ง ในเดือน พฤษภาคม 2565 ได้รับงบประมาณเพิ่มเติมมา จำนวน 4 ครั้ง และแต่ละกลุ่ม/ฝ่ายเบิกจ่ายคิดเป็นเปอร์เซ็นต์ ดังนี้ 1.กลุ่มส่งเสริมและพัฒนาการปศุสัตว์ เบิกจ่ายได้ 62.82% 2.กลุ่มพัฒนาสุขภาพสัตว์ เบิกจ่ายได้ 45.03 % 3.กลุ่มพัฒนาคุณภาพสินค้าปศุสัตว์ เบิกจ่ายได้ 58.35 % 4.กลุ่มยุทธศาสตร์และสารสนเทศการปศุสัตว์ เบิกจ่ายได้ 59.91% ฝ่ายบริหารทั่วไป เบิกจ่ายได้ 77.68 % รวมเบิกจ่ายงบประมาณในภาพรวมคิดเป็น 73.46 % ขอให้ทุกกลุ่ม/ฝ่ายเร่งรัดการใช้จ่ายให้เป็นไปตามเป้าหมายที่กำหนด

/ **ประธาน**…

-5-

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ รักษาราชการแทน

ปศุสัตว์จังหวัดสมุทรสงคราม : แจ้งให้ทุกกลุ่ม/ฝ่าย เร่งใช้จ่ายงบประมาณของตนที่ได้รับเพื่อให้เปอร์เซ็นต์การเบิกจ่ายเป็นตามเป้าหมายที่กรมปศุสัตว์และจังหวัดสมุทรสงคราม กำหนด

4.1.2 แจ้งกิจกรรม Big Cleaning Day กำหนดจัดกิจกรรม ในวันที่ 17 มิถุนายน 2565

4.1.3 การจัดกิจกรรมวันรวมน้ำใจให้กาชาด ประธาน :นายผดุงศักดิ์ แดงด้อมยุทธ์ นักวิชาการสัตวบาลชำนาญการ รักษาราชการแทน ปศุสัตว์จังหวัดสมุทรสงคราม แจ้งในที่ประชุมในกิจกรรมดังกล่าวจะมีการจับฉลากของรางวัล หากใครประสงค์บริจาคของรางวัลเพิ่มก็สามารทำได้ โดยในปีนี้สำนักงานปศุสัตว์ร่วมกับสำนักงานต่างๆภายใต้กระทรวงเกษตรและสหกรณ์ บริจาครถมอเตอร์ไซค์ไฟฟ้า

**๔.2 กลุ่มยุทธศาสตร์และสารสนเทศการปศุสัตว์**

**นางสาวกรรณิการ์ เถื่อนสุวรรณ์ เจ้าหน้าที่ระบบงานคอมพิวเตอร์** : แจ้งหัวข้อประชุมประจำเดือน พฤษภาคม 2565 ดังนี้

4.2.1 การประชาสัมพันธ์ข่าวกิจกรรมของแต่ละกลุ่ม/ฝ่าย ดังนี้

- การนำเสนอข่าวกิจกรรมประจำเดือน พฤษภาคม 2565 จำนวน 27 ข่าว

|  |  |
| --- | --- |
| **ผู้รายงานข่าว** | **จำนวนข่าว** |
| ปศุสัตว์จังหวัด | 0 |
| ฝ่ายบริหารทั่วไป | 0 |
| กลุ่มยุทธศาสตร์และสารสนเทศการปศุสัตว์ | 0 |
| กลุ่มพัฒนาสุขภาพสัตว์ | 5 |
| กลุ่มพัฒนาคุณภาพสินค้าปศุสัตว์ | 4 |
| กลุ่มส่งเสริมและพัฒนาการปศุสัตว์ | 3 |
| ปศุสัตว์อำเภอบางคนที | 7 |
| ปศุสัตว์อำเภอเมืองสมุทรสงคราม | 4 |
| ปศุสัตว์อำเภออัมพวา | 4 |

กลุ่ม/ฝ่าย ที่นำเสนอข่าวประชาสัมพันธ์มากที่สุดในเดือน พฤษภาคม 2565 คือ ปศุสัตว์อำเภอบางคนที

4.2.2 แจ้งแผนการปฏิบัติงานประจำเดือน มิถุนายน 2565

กลุ่มยุทธศาสตร์และสารสนเทศการปศุสัตว์จะดำเนินการลงพื้นที่เพื่อไปดำเนินโครงการเพิ่มประสิทธิภาพแปลงใหญ่โคเนื้อแบบครบวงจร ประจำปี 2565


**4.3 กลุ่มพัฒนาสุขภาพสัตว์**


**นางสาวศิรินทร์ทิพย์ วนาประเสริฐศักดิ์ นายสัตวแพทย์ชำนาญการพิเศษ** : แจ้งหัวข้อในที่ประชุม ประจำเดือน พฤษภาคม 2565 ดังนี้

/ 4.3.1 สำนักควบคุม…

-6-

4.3.1 สำนักควบคุม ป้องกันและบำบัดโรคสัตว์ ขอแจ้งการแก้ไขเปลี่ยนแปลงแบบฟอร์มบันทึกข้อความขอความเห็นชอบเคลื่อนย้ายโค กระบือ ตามมาตรการป้องกันและควบคุมโรคลัมปี สกิน





4.3.2 ขอความร่วมมืออำเภอใดที่ต้องการขอต่ออายุใบอนุญาตทะเบียนสนามซ้อม ชนไก่ ขอให้ส่งรูปภาพรายการตรวจสอบ บันทึกระบบการฆ่าเชื้อ

4.3.3 ขอให้ปศุสัตว์อำเภอทุกอำเภอสำรวจย้อนหลัง 60 วัน โค กระบือ ป่วย โรคลัมปี สกิน

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ รักษาราชการแทน

ปศุสัตว์จังหวัดสมุทรสงคราม : แจ้งปศุสัตว์อำเภอทุกอำเภอในแต่ละเดือน รายงาน กิจกรรมใดที่ต้องทำต้องรายงานก็ขอให้ดำเนินในทุกๆเดือน กลุ่ม/ฝ่าย ใดที่เป็นต้นเรื่องสามารถแจ้งเตือนได้ทางไลน์กลุ่มของสำนักงาน เพื่อเป็นการย้ำเตือนให้ดำเนินการในส่วนที่เกี่ยวข้อง

/ **นางลาวัลย์**...

-7-

**นางลาวัลย์ นาคชำนาญ นายสัตวแพทย์ชำนาญการ**

4.3.4 เรื่องเร่งด่วน/แจ้งเพื่อทราบ

- แผนเตรียมการรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี วันเสาร์ที่ 11 มิถุนายน 2565

|  |  |  |
| --- | --- | --- |
| **วัน/เวลา** | **กิจกรรม** | **สถานที่ดำเนินการ** |
| วันพฤหัสบดีที่ 9 มิถุนายน 2565  เวลา 09.00-16.30 น. | - ควบคุม/จับสุนัขไม่มีเจ้าของใส่กรงกักขังไว้ (เตรียมกรง 9 กรง)  (ทศต.อัมพวา ขนกรงระหว่างวันที่ 6-8 มิย.) | อุทยาน ร.2 และพื้นที่โดยรอบ |
| วันศุกร์ที่ 10 มิถุนายน 2565  เวลา 09.00-16.00 น. | - ควบคุม/จับสุนัขไม่มีเจ้าของใส่กรง  โดยการฉีดยาสลบและนำไปขังกรงไว้ | วัดอัมพวันเจติยาราม  อุทยาน ร.2 และพื้นที่โดยรอบ |
| วันเสาร์ที่ 11 มิถุนายน 2565  เวลา 08.00 น. เป็นต้นไป | - ควบคุม/จับสุนัขไม่มีเจ้าของโดยการฉีดยาสลบและนำไปขังกรงไว้  - เฝ้าระวังตามจุดต่างๆ ตามที่ได้รับมอบหมายจนกว่าเสด็จฯ กลับ | อุทยาน ร.2 วัดอัมพวันเจติยารามและพื้นที่โดยรอบ |

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ รักษาราชการแทน

ปศุสัตว์จังหวัดสมุทรสงคราม : แจ้งทุกท่านที่มีคำสั่งปฏิบัติหน้าที่ในภารกิจรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี วันเสาร์ที่ 11 มิถุนายน 2565 เตรียมความพร้อมในจุดที่ได้รับมอบหมาย พยามกระจายในจุดที่ได้รับมอบหมายอย่ารวมตัวกัน

- เน้นย้ำในส่วนของการเก็บตัวอย่างเพื่อเฝ้าระวังโรคไข้หวัดนกเชิงรับ เชิงรุก ทางปศุสัตว์จังหวัดได้แบ่งเป้าหมายการเก็บตัวอย่างชัดเจนแล้ว ก็ขอให้ปศุสัตว์อำเภอทุกอำเภอดำเนินการในส่วนที่เกี่ยวข้อง

- ขอแจ้งการแก้ไขเปลี่ยนแปลงแบบฟอร์มบันทึกข้อความขอความเห็นชอบเคลื่อนย้ายโค

กระบือ ตามมาตรการป้องกันและควบคุมโรคลัมปี สกิน

4.3.5 ปรับเปลี่ยนแผนการเก็บตัวอย่างเดือน เม.ย. 65 – ก.ย. 65 โดยสำนักงานปศุสัตว์จังหวัดดำเนินการเก็บตัวอย่างเชิงรุกทั้งหมดและนกพื้นที่ชุ่มน้ำ 2 ตัวอย่าง รวม 7 ตัวอย่าง สำนักงานปศุสัตว์อำเภอเก็บตัวอย่างเชิงรับอำเภอละ 1 ตัวอย่าง รวม 3 ตัวอย่าง

/ 4.3.6 แผนการ…

-8-

4.3.6 แผนการดำเนินงานเดือน มิถุนายน 2565

|  |  |  |  |
| --- | --- | --- | --- |
| วันที่ดำเนินการ | สถานที่ดำเนินการ | | |
| 7-มิ.ย.-65 | ใต้สะพานสมเด็จพระพุทธเลิศหล้า ชุมชนบางจะเกร็ง 2 | แม่กลอง | เมืองฯ |
| 8-มิ.ย.-65 | ที่ทำการชุมชนบางจะเกร็ง 3,4 ชุมชนบางจะเกร็ง 3,4 | แม่กลอง | เมืองฯ |
| 9-มิ.ย.-65 | อบต.แหลมใหญ่ | แหลมใหญ่ | เมืองฯ |
| 11-มิ.ย.-65 | อุทยาน ร.2 (จับหมารับเสด็จพระเทพฯ) | อัมพวา | อัมพวา |
| 14-มิ.ย.-65 | ศาลาวัดพวงมาลัย สะพาน 4 วัดพวงมาลัย | แม่กลอง | เมืองฯ |
| 15-มิ.ย.-65 | บ้านเรือโชคทำดีดี สะพาน 4 วัดพวงมาลัย | แม่กลอง | เมืองฯ |
| 16-มิ.ย.-65 | เรือนจำกลาง ทำหมันแมว | ลาดใหญ่ | เมืองฯ |
| 21-มิ.ย.-65 | ศาลาวัดปทุมคณาวาส วัดประทุมคณาวาส | แม่กลอง | เมืองฯ |
| 22-มิ.ย.-65 | ศาลาวัดปทุมคณาวาส วัดประทุมคณาวาส | แม่กลอง | เมืองฯ |
| 24-มิ.ย.-65 | อบต บางพรม | บางพรม | บางคนที |
| 27-มิ.ย.-65 | วัดช้างเผือก | บางช้าง | อัมพวา |

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ รักษาราชการแทน

ปศุสัตว์จังหวัดสมุทรสงคราม : เน้นย้ำในส่วนของการเก็บตัวอย่างเพื่อเฝ้าระวังโรคไข้หวัดนกเชิงรับ เชิงรุก ขอให้ปศุสัตว์อำเภอทุกอำเภอดำเนินการในส่วนที่เกี่ยวข้อง

- เตรียมความพร้อมในการประชุมของกลุ่มสุขภาพสัตว์ เรื่อง การประชุมคณะกรรมการระดับจังหวัดของไข้หวัดนก ตอนนี้อยู่ในขั้นตอนเสนอหนังสือ

**๔.4 กลุ่มพัฒนาคุณภาพสินค้าปศุสัตว์**

**นางสาวสุภาณี เอื้อเบญจพล นายสัตวแพทย์ชำนาญการพิเศษ**

แผนการดำเนินงาน มิถุนายน 2565

1. ประชุมคณะกรรมการจังหวัด พิจารณาแผนงานการประกอบกิจการฆ่าสัตว์นางองุ่น

ในส่วนของกำหนดวันประชุมทางสำนักงานปศุสัตว์จังหวัดสมุทรสงคราม จะประสานหน้าห้องรองผู้ว่าราชการจังหวัดสมุทรสงคราม เพื่อกำหนดวันประชุม

2. ส่งตัวอย่างเนื้อสุกร 2 ตัวอย่างวันที่ 16 มิถุนายน 2565

3. ตรวจติดตามร้านแค็ปไก่สดสาขา 2 อำเภอบางคนที ในวันที่ 23 มิถุนายน 2565

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ รักษาราชการแทน

ปศุสัตว์จังหวัดสมุทรสงคราม : ขอให้กลุ่มพัฒนาคุณภาพสินค้าปศุสัตว์ เตรียมข้อมูลให้พร้อมเพื่อเตรียมความในการเข้าประชุมคณะกรรมการจังหวัด

**๔.5 กลุ่มส่งเสริมและพัฒนาการปศุสัตว์**

**นายผดุงศักดิ์ แดงด้อมยุทธ์ นักวิชาการสัตวบาลชำนาญการ**

4.5.1 แผนการปฏิบัติงานเดือน มิถุนายน 2565

|  |  |  |
| --- | --- | --- |
| **ว/ด/ป** | **รายการปฏิบัติงาน** | **หมายเหตุ** |
| 1-30 มิถุนายน 2565 | - ตรวจติดตามนมโรงเรียน |  |
| 6-10 มิถุนายน 2565 | - ออกปฏิบัติงานโครงการเพิ่มประสิทธิภาพแปลงใหญ่โคเนื้อแบบครบวงจรประจำปี พ.ศ.2565 |  |
| 20-24 มิถุนายน 2565 | - ตรวจเยี่ยมสนับสนุนโครงการศูนย์เรียนรู้การเพิ่มประสิทธิภาพการผลิตสินค้าเกษตร |  |

/ **ประธาน**…

-9-

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ รักษาราชการแทน

ปศุสัตว์จังหวัดสมุทรสงคราม : กำชับให้ปศุสัตว์อำเภอทุกอำเภอลงพื้นที่ตรวจสอบนมโรงเรียนในพื้นที่ของตนในส่วนของโรงเรียนเอกชน มอบหมายให้กลุ่มพัฒนาคุณภาพสินค้าปศุสัตว์ เป็นผู้ตรวจติดตาม

**4.6 ปศุสัตว์อำเภอเมืองสมุทรสงคราม**

**นายชาญวิทย์ โสภาลดาวัลย์ ปศุสัตว์อำเภอเมืองสมุทรสงคราม** : แจ้งภารกิจของตนในการดูแลตรวจสอบเรื่องสัตว์เคลื่อนย้ายที่จะเข้ามาในพื้นที่อำเภอเมืองสมุทรสงคราม และนมโรงเรียนในเขตพื้นที่ของตน

**4.7 ปศุสัตว์อำเภอบางคนที**

**นายโอภาษ เนตรอัมพร ปศุสัตว์อำเภอบางคนที**

**-ไม่มี-**

**4.8 ปศุสัตว์อำเภออัมพวา**

**นายธนพล สิงห์โต ปศุสัตว์อำเภออัมพวา** :ได้รับการประสานเรื่องทำหมันสัตว์จากองค์การบริหารส่วนตำบลแควอ้อม ซึ่งทางปศุสัตว์อำเภอได้แจ้งยอดในการทำหมันสัตว์ไม่เกิน 30 ตัว เนื่องจากบุคลากรของสำนักงานปศุสัตว์จังหวัดมีไม่เพียงพอ

**-ไม่มี-**

**ระเบียบวาระที่ 5. เรื่องพิจารณา**

**-ไม่มี-**

**ระเบียบวาระที่ 6. เรื่องอื่น ๆ**

**-ไม่มี-**

มติที่ประชุม : รับทราบ

เลิกประชุมเวลา 10.30 น.

(ลงชื่อ)…………………….……..………... (ลงชื่อ)…………………….……..………...

ผู้จดรายงานการประชุม ผู้ตรวจรายงานการประชุม